หญิงหน่อย ซัด ศธ. กำหนดวันสอบ GAT/PAT ตรงวันเลือกตั้ง จี้รัฐเร่งแก้ 
หญิงหน่อย คุณหญิงสุดารัตน์  ซัด กระทรวงศึกษาธิการ กำหนดวันสอบ GAT/PAT ตรงวันเลือกตั้ง 24 ก.พ. 2562 จี้ รัฐบาลแก้ปัญหาให้เยาวชนถึง 6.4 ล้าน รวมกับเจ้าหน้าที่คุมสอบอีกหลายแสนคน สามารถไปใช้สิทธิ์เลือกตั้งได้ ,เมื่อวันที่ 24 ต.ค. คุณหญิงสุดารัตน์ เกยุราพันธุ์ แกนนำพรรคเพื่อไทย กล่าวว่า การที่สถาบันทดสอบทางการศึกษาแห่งชาติ (สทศ.) กระทรวงศึกษาธิการ ได้ประกาศตารางสอบ GAT/PAT ของนักเรียนทั่วประเทศ ในวันที่ 23-26 ก.พ.2562 นั้น เป็นการกำหนดวัน โดยทราบอยู่แล้วว่า กกต.กำหนดให้มีการเลือกตั้งในวันที่ 24 ก.พ.2562 ถ้าเป็นเช่นนี้หมายความว่า นักเรียนจำนวนกว่า 6.4 ล้าน รวมถึงบุคลากรในสถานศึกษาที่คุมสอบนักเรียนทั่วประเทศอีกจำนวนหลายแสนคน ซึ่งคาดว่าจะไม่สามารถออกไปใช้สิทธิ์เลือกผู้แทนของตนเอง เพราะติดภาระหน้าที่ ที่ต้องทำในการจัดการสอบ ย่อมมีผลกระทบอย่างมาก และในครั้งนี้ถือเป็นโอกาสของคนรุ่นใหม่ ที่ได้ออกมาใช้สิทธิ์ครั้งแรกในรอบ 5 ปี นับตั้งแต่มีการขัดขวางการเลือกตั้งเมื่อปี 2556 จนนำมาสู่เหตุการณ์รัฐประหารของรัฐบาล คสช. ซึ่งตนมองว่า เราต้องสนับสนุนและส่งเสริมให้เด็กรุ่นใหม่เข้าใจในหลักการประชาธิปไตย ให้มีโอการ่วมสร้างประชาธิปไตย ดังนั้น หน่วยงานสร้างคนรุ่นใหม่อย่างกระทรวงศึกษาธิการ ต้องให้ความสำคัญกับการเลือกตั้ง ต้องเปิดโอกาสให้เด็กมามีส่วนร่วมในการพัฒนาประชาธิปไตย จึงขอให้รัฐบาลแก้ไขปัญหาเรื่องนี้โดยเร่งด่วน
หญิงหน่อย คุณหญิงสุดารัตน์  ซัด กระทรวงศึกษาธิการ กำหนดวันสอบ GAT/PAT ตรงวันเลือกตั้ง 24 ก.พ. 2562 จี้ รัฐบาลแก้ปัญหาให้เยาวชนถึง 6.4 ล้าน รวมกับเจ้าหน้าที่คุมสอบอีกหลายแสนคน สามารถไปใช้
หญิงหน่อย,GAt/PAT,ตรงวันเลือกตั้ง,ศธ.,สุดารัตน์ เกยุราพันธุ์,ข่าวทั่วไป